12 मार्च को सर्वार्थ सिद्धि योग में होगा होलिका दहन
होलिका दहन इस बार खास मुहूर्त में होगा। इसलिए युवा खासे उत्साहित हैं और वे होलिका दहन की तैयारियों में जुट गए हैं। 12 मार्च रविवार की शाम 6.31 बजे के बाद लगभग दो घंटे तक होलिका दहन के लिए मुहूर्त रहेगा।
पं. जैमिनी शुक्ल ने बताया कि फाल्गुनी मास की पूर्णिमा को होलिका दहन इस बार रविवार को होगा। रविवार का दिन सूर्यदेव का दिन होता है इसलिए इस दिन सूर्यदेव की आराधना हर व्यक्ति के लिए लाभदायी रहेगी। होलिका दहन 6.31 बजे से 8.23 बजे तक किया जा सकता है। इस दिन सूर्यदेव की पूजा से उनकी विशेष कृपा हासिल की जा सकती है।
होलिका दहन के दूसरे दिन पितरों और देवताओं को भी मनाया जा सकता है। सर्वार्थ सिद्धि योग के चलते इस बार होली देशवासियों के लिए शुभ रहेगी। उनका कहना है कि युवाओं की टोलियां होलिका दहन की तैयारियों में जुट गई हैं।
परंपरागत होली का डांडा गाड़ कर पूजन किया।
पितरों की पूजा से दूर होगी बाधा
पं. शुक्ल ने बताया कि इस बार होलिका दहन के दूसरे दिन सुबह उठकर स्नान के बाद पितरों और देवताओं को तर्पण और पूजन करें। क्योंकि यह देवताओं को प्रसन्न करने का योग है। पितरों और देवताओं की कृपा से जीवन की बाधाएं दूर होंगी। परिवार की खुशहाली, स्वास्थ्य व संपन्नता हासिल होगी। इस दिन भगवान गजानन, माता दुर्गा और भगवान नरसिंह की पूजा करने से सर्व सुखों की प्राप्ति होगी।
दो दर्जन स्थानों पर होगा होलिका दहन
शहर में कई स्थानों पर होली के डांडे गड़ चुके हैं। तो कुछ स्थानों पर होलिका दहन के दिन ही डांडा गाड़ा जाता है। नगर में दो दर्जन से अधिक स्थानों पर होलिका दहन किया जाएगा। होलिका दहन से पहले महिलाएं गोमाता के गोबर से बने बुलबुले और हार गुजरी माजम, व नारियल चढ़ाकर होली की पूजा करेगी। इसके अगले दिन धुलैंडी पर्व मनाया जाएगा। कालिका माता मंदिर, चारभुजानाथ मंदिर, अम्बे माता मंदिर पर भी होलिका दहन किया जाता है।
होली
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva